Man mener også, at det enkelte menneske her i livet kan få [[aflad]] for straf for synder, således at det – til den tid – kan få en tåleligere tid i skærsilden.<ref>Regin Prenter: Skabelse og genløsning, s. 608</ref> Betingelsen for at få aflad er, at man angrer sine synder og gør bod, og desuden at man udfører bestemte handlinger, der er foreskrevet af kirken, for eksempel bøn, faste og almisse. På den måde kan man få aflad både for sig selv og for afdøde.
 
=== Islam ===
I [[Koranen]] bruges det [[Arabisk (sprog)|arabiske]] ord ”nafs” (نفس) om sjælen. Ordet er beslægtet med det hebraiske ”nefesj” (נפש). Det bruges om forskellige psykiske funktioner, især uønskede begær, som skal tøjles.
Filosofi Psykologi Religion Fysik